Na osnovu člana 35 Statuta Opštine Tivat ("Službeni list Crne Gore – opštinski propisi", br. 24/18) Skupština Opštine Tivat, na sjednici održanoj dana ………,donosi

**ODLUKU**

**O STAVLJANJU VAN SNAGE PRAVILNIKA O KRITERIJUMIMA ZA DODJELU FINANSIJSKIH SREDSTAVA SPORTSKIM ORGANIZACIJAMA**

Član 1

Stavlja se van snage Pravilnik o kriterijumima za dodjelu finansijskih sredstava sportskim organizacijama ("Službeni list Crne Gore - opštinski propisi", br. 45/16)

Član 2

Ova odluka stupa na snagu osmog dana od dana objavljivanja u "Službenom listu CG - Opštinski propisi"

Broj:

Tivat,

Skupština opštine Tivat

Predsjednik

 Ivan Novosel

**Obrazloženje**

**Pravni osnov:**

Pravni osnov za donošenje Odluke o stavljanju van snage Pravilnika o kriterijumima za dodjelu finansijskih sredstava sportskim organizacijama ("Službeni list Crne Gore - opštinski propisi", br. 45/16) sadržan je u članu 117 Zakona o sportu ("Službeni list Crne Gore", br. 44/18) u kojem je definisano da se uslovi, način, postupak i kriterijumi za dodjelu sredstava, kao i način kontrole nad realizacijom programa sportskih organizacija bliže utvrđuju propisom opštine.

Bliži kriterijumi za sufinansiranje programa sportskih organizacija će biti precizirani propisom opštine kao i Javnim pozivom.

U skladu sa gore navedenim predlažemo Skupštini opštine Tivat da usvoji Odluku o stavljanju van snage Pravilnika o kriterijumima za dodjelu finansijskih sredstava sportskim organizacijama.

 **OBRAĐIVAČ PREDLAGAČ**

 **Sekretarijat za mlade, Predsjednik**

 **sport i socijalna pitanja**  dr Siniša Kusovac

 **Sekretarka**

 mr Darka Ognjanović